REPUBLIKA HRVATSKA Broj RKDP: 23042

OSNOVNA ŠKOLA DALJ Matični broj škole: 03013766

 D A LJ OIB : 16580377908

Klasa:400-02/15-01/1 Razina: 31

Urbroj:2158-29-01-15-1 Šifra djelatnosti: 8520

**OBRAZLOŽENJE FINANCIJSKOG PLANA ZA 2O16.GODINU**

**TE PROJEKCIJA ZA 2017. I 2018.GODINU**

1.SAŽETAK DJELOKRUGA RADA PRORAČUNSKOG KORISNIKA

Osnovna škola Dalj obavlja djelatnost odgoja i obrazovanja u skladu sa zakonom.

Škola izvodi nastavu u pet radnih dana. Rad u školi obavlja se u dvije smjene. Prijepodnevnu smjenu pohađaju svi učenici viših razreda, a učenici od I-IV razreda naizmjenično pohađaju prvu i drugu smjenu. Škola ima i dvije područne škole PŠ Aljmaš i PŠ Erdut . Svi učenici u područnim školama nastavu pohađaju u prvoj smjeni. Učenici putnici svakodnevno se prevoze do matične škole i područnih škola. Školu polazi 318 učenika. Nastava se izvodi na hrvatskom jeziku i latiničnom pismu u 11 odjela i 4 u područnim školama od kojih su 2 odjela kombinirana. Za učenike pripadnike nacionalnih manjina nastava se izvodi na hrvatskom jeziku i latiničnom pismu i srpskom jeziku i ćiriličnom pismu sukladno odredbama Zakona o odgoju i obrazovanju na jeziku i pismu nacionalne manjine. Dvojezična nastava se izvodi u 8 odjela.

2. OBRAZLOŽENJE PROGRAMA RADA ŠKOLSKE USTANOVE

Prioritet škole je kvalitetno obrazovanje i odgoj učenika što ostvarujemo:

* Stalnim usavršavanjem nastavnika -svi učitelji , stručni suradnici i ravnatelj su planirali individualna stručna usavršavanja (seminari, stručni skupovi ,tečajevi), te sudjelovanje na stručnim aktivima na razini škole i predavanjima na Učiteljskom vijeću.
* Rad prema načelima kvalitetne škole , suvremene metode u radu
* Poticanje učenika na izražavanje kreativnosti talenata i sposobnosti kroz uključivanje u slobodne aktivnosti , natjecanje , te druge školske projekte, priredbe i manifestacije
* Organiziranje zajedničkih aktivnosti učenika i nastavnika tijekom vannastavnih aktivnosti i druženja
* Poticanje razvoja pozitivnih vrijednosti i natjecateljskog duha
* Višenacionalna zajednica i ostvarivanje odgojnih ciljeva

3. ZAKONSKE I DRUGE PODLOGE NA KOJIMA SE ZASNIVA PROGRAM RADA ŠKOLE

 - Zakon o odgoju i obrazovanju ,( NN. 87/08.,86/09.,92/10.,90/11., 16/12., 86/12.,126/12.,94/13, 152/14)

 - Zakon o ustanovama,( NN 76/93.,29/97.,47/99.,35/08)

 - Zakon o proračunu (NN 87/08.,136/12., 15/15.) Pravilnik o proračunskim klasifikacijama (NN 26/10., 120/13)

 -Pravilnik o proračunskom računovodstvu i računskom planu (NN 124/14.)

* Upute za izradu proračuna lokalne samouprave za razdoblje 2016-2018.
* Dopis Upravnog odjela za prosvjetu, kulturu ,šport i tehničku kulturu, Klasa:602-02/15-01/128 Urbroj: 2158/1-01-15-15-1 od24. 08. 2015.godine
* Godišnji izvedbeni odgojno-obrazovni plan i program rada za školsku godinu 2016/2017.(rok donošenja 30.rujna 2015.g.)
* Školski kurikulum OŠ Dalj, nastavne i izvannastavne aktivnosti za školsku godinu 2016/2017.(rok donošenja 30. rujna 2015.g.)

4. USKLAĐENOST CILJEVA,STRATEGIJE I PROGRAMA S DOKUMENTIMA DUGOROČNOG RAZVOJA

Osnovna škola predstavlja razinu odgoja i obrazovanja kojoj je funkcija osiguravanje stjecanja širokog i općeg odgoja i obrazovanja. S općim odgojem i obrazovanjem učenici dobivaju temeljna znanja potrebna čovjeku za život, otvara im se mogućnost daljnjeg školovanja, postiže se jednakost odgojno-obrazovnih mogućnosti, a s obvezom polaženja osnovne škole sprječava se njihovo odgojno-obrazovno diskriminiranje. OŠ Dalj j donosi Godišnji plan i program rada i Školski kurikulum prema planu i programu koje je donijelo Ministarstvo znanosti, obrazovanja i športa. Planovi se donose za nastavnu godinu, a ne za fiskalnu, te su moguća odstupanja u izvršavanju financijskih planova radi pomaka određenih aktivnosti u drugo polugodište.

Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva

Prioritet će biti pružanje usluga osnovnog obrazovanja i odgoj naših učenika. Nastojat ćemo i u naredne tri godine podići kvalitetu nastave , kvalitetnim usavršavanjem učitelja te podizanjem boljih materijalnih i drugih uvjeta prema našim mogućnostima, na viši pedagoški standard.

Pokazatelji uspješnosti

|  |  |  |  |  |  |
| --- | --- | --- | --- | --- | --- |
| Pokazatelj rezultata | Definicija | Jedinica i izvor podataka (škola),polazne vrijednosti | Ciljana vrijednost 2016.g | Ciljana vrijednost 2017.g | Ciljana vrijednost 2018.g. |
| Sudjelovanje na projektima školski, županijski, državni  | Razvijanje kreativnosti , talenata i sposobnosti | Grupe-3Učenika 50 | 55 | 60 | 65 |

|  |  |  |  |  |  |
| --- | --- | --- | --- | --- | --- |
| Sportska natjecanja | Razvijanje sportsko duha u pojedinačnim i grupnim sportovima, očuvanje zdravlja | Skupine 6 Pojedinačno 50 | 60 | 70 | 80 |
| Povećanje broja osvojenih mjesta na županijskim i državnim natjecanjima | Poticati samostalnost i kompetencije kroz aktivnosti i testiranje kvalitete rada nastavnika s nadarenim učenicima | Pojedinačno 5 | 6 | 7 | 8 |

Pokazatelje uspješnosti utvrđivat ćemo mjerenjem, pomoću upitnika i analizom ocjena, isti će omogućiti školi praćenje i izvještavanje o napretku i ostvarenju zadanih programa.

Poticat će se kvalitetna komunikacija na relacijama učitelj-učenik-roditelj, između učenika te učitelja kroz zajedničke aktivnosti i kolektivna upoznavanja naše kulture, duhovne baštine u cilju razvoja mjesta i turizma.

5.ISHODIŠTA I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA

Izvor sredstava za financiranje rada OŠ Dalj su :

-Opći prihodi i primitci, skupina 636 , državni proračun za financiranje rada zaposlenih radnika

-Opći prihodi i primitci ,skupina 671, regionalni proračun za materijalne troškove poslovanja te održavanje i obnovu nefinancijske imovine

-Vlastiti prihodi od iznajmljivanja prostora, skupina 661, za provedbu dodatnih aktivnosti škole prema Planu i programu rada te obnovu nefinancijske imovine,

- Prihodi po posebnim propisima sastoje se od prihoda od sufinanciranja , uplate roditelja za školsku kuhinju, osiguranje učenika, kazališta, dječjih časopisa, školskih ekskurzija skupina 652

- Prihodi pomoći od Općine Erdut za prehranu socijalno ugroženih učenika, te druge aktivnosti, Prihodi pomoći od MZOS, Prihodi od pomoći iz županijskog proračuna, skupina 633,

- Prihodi od financijske imovine-kamate na sredstva na žiro računu škole, skupina 641

Indeks rasta koje smo dužni primijeniti u planiranju rashoda koji se planiraju prema minimalnom standardu te rashoda za zaposlene a prema uputi za izradu proračuna su slijedeći:

|  |  |  |  |
| --- | --- | --- | --- |
|  | Projekcija indeksa2014/2015. | Projekcija indeksa2015./2016. | Projekcija indeksa2016/2017. |
| Rashodi za zaposlene | 100 | 100 | 100 |
| Materijalni rashodi | 100 | 100 | 100 |
| Rashodi za nabavu nef .imov. | 100 | 100 | 100 |

**Prihodi iz državnog proračuna**

Prihodi su planirani u skladu s propisanim indeksom rasta za tu vrstu rashoda, tj. 100 .

Ostali troškovi za zaposlene: Dar djeci i drugi rashodi planirani su na osnovu sadašnjeg stanja Statistički svake godine imamo i izdatke za pomoći za bolovanje duže od 90 dana te pomoći u slučaju smrti pa je planiran iznos od 31.417,00. Također trošak za isplatu jubilarnih nagrada ovisi o broju zaposlenih koji navrše broj godina rada potrebnih za ugovorenu isplatu što svake godine iznosi različito od 20-35000 kn. Budući da ima radnika koji imaju uvjete za odlazak u mirovinu planirano je oko 40.721,00 kn za otpremninu. Prijevoz za zaposlenike planiran je oko 472.590 kn radi stalnog povećanja cijena mjesečnih karti ,te zamjena učitelja na bolovanju .

**Prihodi od Županije**

Prihode za financiranje rashoda , koji se financiraju minimalnim standardima , planirali smo primjenom finan. pokazatelja iz Upute za izradu proračuna što znači da smo primijenili zadane indekse.

Kod planiranja rashoda za materijalne i financijske rashode prema veličini škole i broju učenika(opseg programa)iznosi su planirani kao i za 2015.godinu.Namjenski rashodi su planirani kao i u 2015, a odnose se na energente, te prijevoz učenika putnika. Projekcije su izračunate na bazi indeksa iz upute za izradu proračuna za 2016.-2018.g.

Rashode za tekuće i investiciono održavanje isti su kao i prethodne godine, jer očekujemo da će iznos biti dovoljan . Isto tako i rashode za energente su planirani kao u prethodnoj godini , rashodi za zdravstvene usluge planirani su u iznosu kao prethodne godine jer se planira obaviti sistematski zdrav .pregledi radnika.

U rashodima iz kategorije općih troškova prvo smo planirali obvezne rashode za materijal -materijal za čišćenje, uredski materijal ,literaturu ,obveznu pedagošku dokumentaciju ,rashodi za nabavku sitnog inventara ,rashode za komunalne usluge –voda, odvoz smeća ,deratizacija, rashode za telefon, poštarinu, platni promet ,računalne usluge , te ostale usluge. Svi ostali troškovi planirani su prema prioritetima.

**Vlastiti prihodi :**Vlastite prihode čine prihodi od iznajmljivanja prostora –dvorane, zakupnine za stanove ,zakupnine za oranice, prihodi za stari papir. Prihodi će se koristiti na nabavku sitnog inventara , te ostale troškove za prijevoz učitelja na stručna usavršavanja i ostali troškovi koji budu potrebni.

**Namjenski prihodi od sufinanciranja**

Namjenski prihodi od sufinanciranja obuhvaćaju prihode od uplate učenika za školsku kuhinju, dječje časopise, osiguranje učenika te uplate za ekskurzije i kazalište.

**Pomoći**

Pomoći od Općine Erdut će se koristiti za socijalno ugrožene učenike , besplatne obroke u šk .kuhinji, te pomoći kod drugih aktivnosti učenika.

6. IZVJEŠTAJI O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI.

Ostvareno je redovno odvijanje nastavnog procesa:

311 učenika je uspješno završilo školsku godinu, 17 učenika je upućeno na dopunski rad, a 1 učenik ponavlja razred. 59 učenika je dobilo pohvalu učiteljskog vijeća, 69 učenika pohvalu razrednih vijeća.

Učenici su sudjelovali na raznim natjecanjima i manifestacijama te osvojili slijedeće rezultate:

- 1. i 2. mjesto na Međužupanijskom natjecanju recitatora na srpskom jeziku

-sudjelovanje na županijskom natjecanju „Sigurno u prometu“

-sudjelovanje na županijskom natjecanju mladih tehničara

-sudjelovanje na županijskom natjecanju iz informatike

-sudjelovanje na županijskom natjecanju iz vjeronauka – Vjeronaučna olimpijada

-sudjelovanje na Interkulturalnom susretu 20 škola u sklopu projekta „Jezici zavičaja“

-sudjelovanje na „Danu Europe“ u sklopu projekta „Naš doprinos interkulturalnoj Europi“

-sudjelovanje na međunarodnoj konferenciji u Bukureštu u sklopu projekta „Nature-the best teacher“

-jedan učenik priznanje izdavačke kuće Cambridge University Press iz Ljubljane za napisanu priču

-1. nagrada za likovni rad „Neobično cvijeće“

- učenici su nagrađeni na natječaju u povodu Svjetskog dana voda u organizaciji poduzeća „Čvorkovac“, -nagrade učenicima 1.b, 4.b i 7.b razreda za projekt na temu „Drava, Dunav, bunar“

Zaposlenici su se stručno usavršavali na seminarima, stručnim aktivima i drugim oblicima nadogradnje .

Većina razreda je opremljena potrebnom opremom.

U Dalju,07. 09. 2015.g.

RAČUNOVOĐA: Angelina Mrđenović RAVNATELJ:Marko Stanić

-------------------------- -------------------------